  Виталий Пронин Арлы быдэ таӵе ӵошатсконъёсты радъяло «Благодар» благотворительной фонд но спонсоръёс.Кылем арня пумын «Зенит-Ижевск» футбол клублэн стадионаз тямысэтӥзэ «Футболлэн кунгожъёсыз ӧвӧл» турнир ортчиз. Мини-футболъя арлы быдэ ортчылӥсь вожвылъяськонэ пырисько шаерысьтымы нылпи юртъёсысь но интернатъёсысь командаос. Валтӥсь кузьым - Приволжск федерал округлэн  финалаз шедён - понна таяз радэ 14 командаос нюръяськизы, куспазы соос арлыдъя люкемын вал бадӟым но пичи группаослы. Озьы вормисе потӥзы кыкез - Алнашысь но Балезиноысь нылпи юртъёс.- Ми ӵемысь пӧртэм ӵошатсконъёсы ветлӥськом, палэнэ потатэк ум улӥське, - вера Алнаш нылпи юртысь командалэн тренерез Юрий Кириллов. - Кемалась ӧвӧл ай нылпиосмы Анапаысь бертӥзы, отын спартакиада ортчиз. Асьсэды усто возьматӥзы. Ижын но асьсэ группаязы 1-тӥ интые потӥзы. Милемыз Екатеринбурге лэзьыны мапало вал, но мон путёвкамес Балезиноысь нылпи юртлы сётыны ӵектӥ: соос кыкетӥ арзэ вормо ини, нош Екатеринбурге ветлыны ӧз кылды ай. Соослы со кулэгес, нош ми азьланяз мукет интыосы вуылыны тыршом ай, - вера Юрий Алексеевич.- Арлы быдэ таӵе ӵошатсконъёсты радъяло «Благодар» благотворительной фонд но спонсоръёс, соос ик юртто Удмуртиысь егит футболистъёслы ӵошатсконлэн финалаз вуылыны, - вера турнирлэн валтӥсь судьяез Александр Ситников. Елена Рябина Туспуктӥз А. Горбунов  